**Likumprojekta “Grozījums likumā “Par apdrošināšanu bezdarba gadījumam”” sākotnējās ietekmes**

**novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 5.1 apakšpunktu anotācijas kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sakarā ar COVID-19 izsludināto ārkārtējo situāciju Latvijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot COVID-19 radītos riskus un izsludināto ārkārtējo situāciju Latvijā, Labklājības ministrija ir izstrādājusi grozījumu likumā “Par apdrošināšanu bezdarba gadījumam” (turpmāk – likumprojekts), lai sniegtu atbalstu tām personām, kuras pēc bezdarbnieka pabalsta izmaksas beigām sakarā ar Covid-19 izsludinātās ārkārtējās situācijas radītajām sekām nav atradušas darbu un neveic saimniecisko darbību.Likumprojekts paredz noteikt, ka persona, kurai piešķirtā bezdarbnieka pabalsta periods beidzas 2020.gada 12.martā vai vēlāk un kura sakarā ar Covid-19 izsludinātās ārkārtējās situācijas radītajām sekām nav atradusi darbu un neveic saimniecisko darbību, var pieprasīt bezdarbnieka palīdzības pabalstu. Bezdarbnieka palīdzības pabalsts tiek izmaksāts apmērā, kāds ir personai izmaksāts attiecīgi astotajā vai devītajā mēnesī, bet ne vairāk kā 130 *euro* mēnesī. Šāds pabalsta apmērs noteikts, par pamatu ņemot spēkā esošajos normatīvajos aktos noteikto trūcīgas ģimenes (personas) ienākumu līmeni (128,06 *euro*). Iesniegumu bezdarbnieka palīdzības pabalsta saņemšanai bezdarbnieks iesniedz Valsts sociālās apdrošināšanas aģentūrā. Pabalstu piešķir no nākamās dienas, kad beidzas bezdarbnieka pabalsta izmaksa. Bezdarbnieka palīdzības pabalsta izmaksas periods ir ne ilgāks par 4 mēnešiem. Pabalstu izmaksā par periodu no 2020.gada 12.marta līdz persona sāk gūt ienākumus kā darba ņēmējs vai pašnodarbinātais, bet ne ilgāk kā līdz 2020.gada 31.decembrim.Bezdarbnieka palīdzības pabalsta izmaksu pārtrauc, ja persona iegūst darba ņēmēja vai pašnodarbinātā statusu, vai tai ir piešķirta apdrošināšanas atlīdzība saskaņā ar likumu “Par obligāto sociālo apdrošināšanu pret nelaimes gadījumiem darbā un arodslimībām”, valsts pensija vai ikmēneša atlīdzība bezdarbniekam par algoto pagaidu sabiedrisko darbu veikšanu. Par bezdarbnieka palīdzības pabalsta saņēmējiem netiek veiktas valsts sociālās apdrošināšanas obligātās iemaksas. Tādējādi minētais pabalsta izmaksas periods netiek ņemts vērā aprēķinot kādu no sociālās apdrošināšanas pabalstiem vai pensijām, kā arī netiks ņemts vērā (kā apdrošināšanas periods), vērtējot tiesības uz kādu no minētajiem pakalpojumiem.  |
| 3. | Projekta izstrādē iesaistītās institūcijas un publiskas personas kapitālsabiedrības | Valsts sociālās apdrošināšanas aģentūra.  |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kurām bezdarbnieka pabalsta izmaksas periods beidzas 2020.gada 12.martā vai vēlāk un kuras sakarā ar Covid-19 izsludinātās ārkārtējās situācijas radītajām sekām nav atradušās darbu un neveic saimniecisko darbību.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Atbilstoši Bezdarbnieku un darba meklētāju atbalsta likuma 14.panta pirmajai daļai, bezdarbniekam ir pienākums patstāvīgi un ar Nodarbinātības valsts aģentūras (NVA) palīdzību aktīvi meklēt darbu un pēc bezdarbnieka statusa iegūšanas nekavējoties sniegt priekšlikumus NVA individuālā darba meklēšanas plāna izstrādei. Aktīva darba meklēšana Bezdarbnieku un darba meklētāju atbalsta likuma izpratnē ir personas mērķtiecīgas darbības nolūkā atrast algotu darbu — piedalīšanās konkursos uz vakantajām darba vietām, dalība darba meklēšanas atbalsta pasākumos, kā arī citas darbības, kuru mērķis ir atrast darbu. Saskaņā ar Bezdarbnieku un darba meklētāju atbalsta likuma 12.panta pirmās daļas 5.punktu, viens no bezdarbnieka statusa zaudēšanas pamatiem ir atteikšanās no piemērota darba piedāvājuma divas reizes. Savukārt, saskaņā ar 2011.gada 25.janvāra MK noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” definētajām piemērota darba prasībām, bezdarbniekam jau pēc sešiem mēnešiem bezdarbnieka statusā var piedāvāt arī mazkvalificētu darbu (vienkāršo profesiju darbi atbilstoši Profesiju klasifikatora devītajai pamatgrupai) un valstī noteiktās minimālās mēneša darba algas apmērā. Ņemot vērā, ka bezdarbnieka palīdzības pabalsts tiks piešķirts pēc bezdarbnieka pabalsta izmaksas perioda beigām (deviņi vai astoņi mēneši), tad tiks piemērotas stingrākās prasības. Tāpat plānots paredzēt NVA plašākas tiesības pieprasīt no bezdarbniekiem papildus informāciju un pierādījumus par darba meklēšanu. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 21 857 043 | 0 | 0 | 0 | 0 | 0 |
| 2.1. valsts pamatbudžets | 0 | 21 857 043 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -21 857 043 | 0 | 0 | 0 | 0 | 0 |
| 3.1. valsts pamatbudžets | 0 | -21 857 043 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 21 857 043 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai nodrošinātu bezdarbnieka palīdzības pabalsta izmaksu personai, kurai bezdarbnieka pabalsts beidzas laika periodā no 2020.gada 12.marta un kura sakarā ar Covid-19 izsludinātās ārkārtējās situācijas radītajām sekām nav atradusi darbu un neveic saimniecisko darbību, nepieciešams papildu finansējums ne vairāk kā 21 824 010 euro apmērā (izdevumi sociāla rakstura maksājumiem un kompensācijām).Savukārt, lai nodrošinātu manuāli jaunā pakalpojuma - bezdarbnieka palīdzības pabalsta - piešķiršanu un turpmāku ikmēneša masveida nodarbinātības kontroli, izmaksu procesu un datu apmaiņu ar VID risinājumu pielāgošanu, Valsts sociālās apdrošināšanas aģentūras informācijas sistēmas SAIS funkcionalitātē jāveic izmaiņas. Izmaiņu veikšanai nepieciešams papildu finansējums 33 033 euro apmērā (izdevumi pamatkapitāla veidošanai).1. Aprēķins bezdarbnieka palīdzības pabalsta izmaksu nodrošināšanai:
* Plānotais bezdarbnieka palīdzības pabalsta saņēmēju skaits vidēji mēnesī – 18 653 (izmaksai aprīlis – decembris);
* Vidējais palīdzības pabalsta apmērs – 130 *euro* mēnesī personai ne ilgāk kā 4 mēnešus pēc bezdarbnieka pabalsta izmaksas perioda beigām.

|  |  |  |
| --- | --- | --- |
| Pabalsta saņēmēju skaits vid.mēn.  | Pabalsta vidējais piešķirtais apmērs mēnesī (EUR) | Izdevumu palielinājums, EUR |
| 18 653 | 130 | **21 824 010** |

1. Aprēķins SAIS sistēmas izmaiņu nodrošināšanai:

70 cilvēkdienas\* 471,90 euro (cilvēkdienas izmaksas) = 33 033 euroLīdz ar to, lai nodrošinātu palīdzības pabalsta izmaksu, nepieciešams finansējums no valsts budžeta līdzekļiem 21 857 043 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Izmaksas tiks segtas no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts sociālās aprosināšanas aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Labklājības ministre R. Petraviča

Inese Upīte, 60008557

Inese.Upite@lm.gov.lv

v\_sk = 1293